Dagene op til tredje marts er noget, Maria Vittrup sent vil glemme. Her ventede hun på sin familie skulle komme til Danmark i en bus, hvor hendes mand selv sad bag rattet. For da krigen brød ud, og hun måtte flygte, havde hun en særligt en frygt. - Jeg tænkte: "Det kan godt være, at vi (min familie og jeg red.) aldrig ses mere". Det var hårdt. Med på bussen dengang var også tvillingerne Daria og Maria Sergeevna. Deres far havde dengang besulttet at sende dem mod det trygge Danmark. Og det valg glæder i dag de to tvillinger. - Her i Danmark kan jeg sende penge til min familie, hvis de har brug for det, så det var en god beslutning, siger Daria Sergeevna. Stor omvæltning Efter et par uger på hotellet i Aalestrup fik de hver deres værelse hos Jan Storgaard. - Det var jo en ny kultur for dem, og det var det så også for mig, så der blev grint meget i starten på grund af nogle sprogbarrierer, men de er her jo endnu, og vi har det stadig skægt, siger han. Der var en særlig grund til, at tvillingerne gerne ville bo hos Jan. Det var på grund af hans katte. Dengang havde han to, nu har han fire. Ligesom med kattene blev Daria og Maria Sergeevna forhold til Jan gradvist bedre og bedre. Midt i marts hjalp Jan Storgaard tvillingerne med at få opholdstilladelse i Danmark for derefter at give dem arbejde på Hjarbæk Fjord Golfcenter, hvor han selv er manager. Netop dét har hjulpet tvillingerne med at falde til, mener Jan Storgaard. - De er blevet mere vant til situationen, for i starten hvis de ikke havde hørt fra deres far eller bror i en halv dag, så kunne jeg godt mærke på dem, at de blev de lidt tilspidsede, men de er vokset med opgaven på alle niveauer, og egentlig synes jeg, de fungerer ganske udmærket. Hjælpsomhed fra start Maria Vittrup husker tydeligt, hvordan personerne i de nye omgivelser hjalp de mange ukrainske børn. -Det var hyggeligt. Vi havde rigtig meget sjov, og det betød meget for specielt børnene, at de kunne komme lidt væk fra nyhederne og det, de flygtede fra. Hvornår kursen igen sættes mod Ukraine er svært at sige, men tvillingerne er glade for at være i Danmark. - Lige nu koncentrerer jeg mig om at begynde på studie. Men også om det danske sprog, for jeg er jo i Danmark. Jeg tror, at det var det rigtige at komme hertil, siger Daria Sergeevna.
I dag er det nøjagtig seks måneder siden, Rusland invaderede Ukraine, og flygtningestrømmene ud i Europa fra det krigshærgede land begyndte. I Aalestrup betød det nyt liv i byens gamle kro, og i dag - et halvt år senere, er fremtiden stadig uvis for mange af de flygtninge, der i marts ankom til byen.